CONVOCATÒRIA D'AJUDES PER A LA REALITZACIÓ DE PRÀCTIQUES EN LES REPRESENTACIONS A L'ESTRANGER DEL MINISTERI D'AFERS EXTERIORS I COOPERACIÓ PER PART D'ESTUDIANTS DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/20773)
  + [Valencià](/va/acuerdo/20394)






Selector de idioma

Leer

* [Español](/es/acuerdo/20241)
* [Valencià](/va/acuerdo/20983)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A LA REALITZACIÓ DE PRÀCTIQUES EN LES REPRESENTACIONS A L'ESTRANGER DEL MINISTERI D'AFERS EXTERIORS I COOPERACIÓ PER PART D'ESTUDIANTS DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=====================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A LA REALITZACIÓ DE PRÀCTIQUES EN LES REPRESENTACIONS A L'ESTRANGER DEL MINISTERI D'AFERS EXTERIORS I COOPERACIÓ PER PART D'ESTUDIANTS DE LA UNIVERSITAT D'ALACANT

Data d'aprovació
:   13/01/2022

Data de publicació
:   17/01/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/20358)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/20551)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/20756)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A LA REALITZACIÓ DE PRÀCTIQUES EN LES REPRESENTACIONS A L'ESTRANGER DEL MINISTERI D'AFERS EXTERIORS I COOPERACIÓ PER PART D'ESTUDIANTS DE LA UNIVERSITAT D'ALACANT&url=https://www.boua.ua.es/va/acuerdo/20455)

**Títol:** CONVOCATÒRIA D'AJUDES PER A LA REALITZACIÓ DE PRÀCTIQUES EN LES REPRESENTACIONS A L'ESTRANGER DEL MINISTERI D'AFERS EXTERIORS I COOPERACIÓ PER PART D'ESTUDIANTS DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 13 de gener de 2022

CONVOCATÒRIA D'AJUDES PER A LA REALITZACIÓ DE PRÀCTIQUES EN LES REPRESENTACIONS A L'ESTRANGER DEL MINISTERI D'AFERS EXTERIORS I COOPERACIÓ PER PART D'ESTUDIANTS DE LA UNIVERSITAT D'ALACANT

1. OBJECTE DE LA CONVOCATÒRIA:

Aquesta convocatòria de la Universitat d'Alacant està dirigida a l'alumnat de la UA que siga seleccionat pel Ministeri d'Afers Exteriors i Cooperació (MAEC) per a la realització de pràctiques externes en alguna de les seues representacions a  l'exterior dins d'una de les convocatòries que es pugan tramitar durant 2022.

El MAEC ofereix places de pràctiques en les representacions en l'exterior a través d'una convocatòria en la qual pot participar l'alumnat de les universitats espanyoles amb les quals ha subscrit un conveni de cooperació educativa, entre elles la Universitat d'Alacant. Les pràctiques no tenen remuneració per part del MAEC, i la UA ofereix a través d'aquesta convocatòria una ajuda econòmica per a sufragar part de les despeses derivades de l'estada, desplaçament i/o manutenció.

El MAEC ha establit al llarg de l'any tres convocatòries i períodes de pràctiques, i envia a les universitats la llista d'ofertes disponibles per a cadascun d'ells. Les universitats s'encarreguen de publicar les ofertes, rebre les sol·licituds de l'alumnat interessat, seleccionar les candidatures per plaça i enviar-les al MAEC, des d'on realitzen la selecció definitiva.

En la UA les pràctiques es tramitaran com a pràctiques extracurriculars amb caràcter general, sense perjudici que en determinats casos puguen ser tramitades com a curriculars a petició del/de l'estudiant i amb el vistiplau del centre que corresponga.

2. REQUISITS PER A PODER SOL·LICITAR AQUESTES AJUDES

Estar seleccionat o seleccionada per part del MAEC per a realitzar una de les pràctiques oferides durant una de les convocatòries tramitades durant 2022, haver confirmat en la Unitat de Pràctiques del Servei d'Alumnat l'acceptació de les mateixes i no gaudir d'una altra beca o ajuda de mobilitat per al mateix període.

Requisits per a sol·licitar les pràctiques del MAEC:

* Estar matriculat o matriculada en la UA en el curs que corresponga a la convocatòria i en el pla d'estudis requerit en la plaça o places per a les quals es vulga optar, i haver superat el 50% dels crèdits del pla d'estudis si es tracta d'un grau.
* Complir la normativa de Pràctiques Externes de la UA.
* No haver gaudit d'aquesta ajuda de mobilitat en convocatòries anteriors.
* Complir els requisits específics (idiomes, informàtica, etc.) que s'establisquen en l'oferta o ofertes a les quals es vol optar.

Períodes de pràctiques habituals, subjectes a les circumstàncies de la COVID-19:

* Primer quadrimestre: 1 d'octubre a 31 de gener.
* Segon quadrimestre: 1 de febrer a 31 de maig.
* Pràctiques d'estiu: 1 de juliol a 30 de setembre.

La unitat de Pràctiques de la UA publicarà en la seua pàgina <https://centroempleo.ua.es/va/practicas-y-empleo/practiques-en-la-ua/internacionals/practiques-maec/practiques-en-el-maec.html> la llista de places i les dates de sol·licitud una vegada rebuda la llista  facilitada pel MAEC per a cada període de pràctiques. També realitzarà una preselecció d'entre els candidats i candidates atenent als següents criteris:

* Requisits generals per a poder participar en la convocatòria (matrícula, nombre de crèdits, adequació a la normativa per a realitzar pràctiques, etc.)
* Requisits de la plaça o places a les quals es vol optar (pla d'estudis, coneixements d'idiomes, etc.)
* Nota mitjana d'expedient

Una vegada realitzada la preselecció, la UA proposarà al MAEC les candidatures i el MAEC durà a terme un segon procés selectiu entre els candidats presentats per totes les Universitats o centres educatius universitaris.

Si finalment es seleccionada alguna de les candidatures d'estudiants de la UA, la unitat de Pràctiques i el Centre en el qual estiga matriculat/da s'encarregaran de la tramitació dels acords de pràctiques i la resta de documentació acadèmica i administrativa.

3. QUANTIA I NOMBRE D'AJUDES:

La dotació inicial per a aquest programa serà de 15.000 euros per a les pràctiques que es realitzen durant 2022, distribuïda en 5.000  euros  per cadascun dels períodes de pràctiques que estableix el MAEC. En el cas que no es cobriren les beques d'un període, les ajudes passarien al període següent.

S'atorgaran ajudes per a un màxim de 3 mesos de pràctiques, encara que es podrà ampliar sempre que hi haja dotació pressupostària. Les ajudes per mes es distribuiran segons la destinació per al qual haja sigut seleccionat/a:

* Europa i països riberencs del Mediterrani: 500 €
* Amèrica Llatina: 700 €
* Estats Units i Canadà: 800 €
* Altres continents: 900 €

S'establirà una borsa addicional de 1.800 euros (600 per convocatòria) per a ajuda complementària a estudiants seleccionats que presenten certificat de discapacitat igual o superior al 33 per cent. L'ajuda es concedirà prèvia valoració dels tècnics del CAE de la UA sobre la necessitat de la mateixa.

S'abonarà el 80% del total una vegada rebuda en la unitat de Pràctiques la confirmació d'arribada i inici de les pràctiques i el 20% restant en finalitzar les pràctiques una vegada rebuda la documentació requerida per la unitat de Pràctiques (justificants dels viatges d'anada i de tornada, memòria de pràctiques i certificat de la representació en la qual ha realitzat les pràctiques).

Si la dotació pressupostària inicial no fóra suficient per a cobrir les ajudes de tots els estudiants seleccionats pel MAEC i no es poguera incrementar, s'atorgaran segons nota mitjana d'expedient (de 0 a 10, nota de l'última convocatòria oficial immediatament anterior al període de sol·licitud de les pràctiques MAEC).

La unitat de Pràctiques publicarà en la seua <https://centroempleo.ua.es/va/practicas-y-empleo/practiques-en-la-ua/internacionals/practiques-maec/practiques-en-el-maec.html> les corresponents llistes amb l'alumnat seleccionat per cada període i les quanties que corresponguen.

4. OBLIGACIONS DELS BENEFICIARIS I BENEFICIÀRIES DE LES AJUDES

L'alumnat beneficiari que obtinga ajuda d'aquesta convocatòria està obligat a:

* Complir amb els requisits i condicions de la convocatòria.
* Acceptar de forma expressa l'ajuda concedida pels mitjans que li indique la unitat de Pràctiques de la UA i enviar a aquesta unitat tota la documentació que se li requerisca per a la gestió de l'estada de pràctiques i del pagament de l'ajuda.
* Destinar l'ajuda a l'activitat per a la qual es concedeix i realitzar l'estada de pràctiques segons l'indicat en l'acord de pràctiques que se subscriga amb anterioritat a l'inici de la mateixa.
* Notificar a la unitat de Pràctiques qualsevol modificació en l'estada de pràctiques que puga alterar les condicions de concessió de l'ajuda.
* En el termini màxim d'un mes des de la finalització de l'activitat, l'alumnat beneficiari haurà de presentar la documentació que li requerirà la unitat de Pràctiques (certificat emès per la representació en la qual ha realitzat les pràctiques, memòria de pràctiques i justificants dels viatges de desplaçament i/o allotjament)

Es considerarà que renuncien tàcitament a l'ajuda les persones beneficiàries que no presenten la documentació requerida en els terminis i en les condicions descrites en les bases d'aquesta convocatòria. La renúncia o la finalització anticipada de l'estada de pràctiques suposarà la devolució de les quantitats rebudes que excedisquen al període realitzat.

5. INCOMPATIBILITATS

La concessió d'aquesta ajuda és incompatible amb qualsevol altra beca o ajuda per a la mateixa activitat (cm Erasmus + Pràctiques o ajudes de la UA per a pràctiques a l'estranger) o  coincidents durant el mateix període de realització de les pràctiques (com Erasmus + Estudis o altres ajudes de Mobilitat No Europea).

6. COMISSIÓ DE VALORACIÓ

Resoldrà les sol·licituds i adjudicarà les ajudes la comissió composta per:

* La Vicerectora d'Estudiants i Ocupabilitat, o persona en qui delegue, que presidirà la comissió.
* La Directora del Servei d'Alumnat, o persona en qui delegue.
* La Subdirectora de Pràctiques, Ocupació i Emprenedoria del Servei d'Alumnat, que actuarà com a secretària.

7. MARC LEGAL I PRESSUPOSTARI

La dotació inicial per a aquest programa serà de 16.800 euros (inclosa la quantia addicional de 1.800 euros per a estudiants amb discapacitat) per a les pràctiques que es realitzen durant 2022 i està consignada en l'aplicació 73202Y6382 del Vicerectorat d'Estudiants i Ocupabilitat.

La subvenció assignada a cada ajuda s'ajustarà al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

La resolució serà publicada en la web de la Unitat de Pràctiques del Servei d'Alumnat <https://centroempleo.ua.es/va/practicas-y-empleo/practiques-en-la-ua/internacionals/practiques-maec/practiques-en-el-maec.html> i assortirà efectes de comunicació a les persones sol·licitants.

8. PROTECCIÓ DE DADES DE CARÀCTER PERSONAL

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la seua sol·licitud de participació en ella.

En el marc dels tractaments esmentats, les seues dades no podran ser cedits, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

9. RECURSOS

Contra la convocatòria, les seues bases i quants actes administratius es deriven d'aquesta, que esgoten la via administrativa, pot interposar-se recurs contenciós administratiu davant el jutjat contenciós administratiu dels d'Alacant que resulte competent, en el termini de dos  mesos comptats a partir de l'endemà de publicar-se, de conformitat amb el que s'estableix en l'article 46 de la Llei 29/1998, de 13 de juliol, Reguladora de la Jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la llei 39/2015, d'1 d'octubre, del Procediment Administratiu Comú de les Administracions Públiques. Tot això sense perjudici que s'utilitze qualsevol altra via que es considere oportuna.

Davant les actuacions definitives del jurat podrà interposar-se un recurs d'alçada previst en l'article 121 de la Llei 39/2015, en el termini d'un mes comptat des de l'endemà al de les seues publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre-ho.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directa o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 13 de gener de 2022

La Rectora

P.D. de signatura, la Vicerectora d'Estudiants i Ocupabilitat (Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03228 Sant Vicent del Raspeig - Alacant  
 Tel. 01 894 5173 - Fax 53 920 8202](https://www.google.es/maps/@23.998557,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12207&trk=tyah&trkInfo=tarId%1U0939147411209%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)